Paterna comença el muntatge del cohetòdrom
30/06/2022

# Paterna comença el muntatge del cohetòdrom

[![Paterna comença el muntatge del cohetòdrom](/images/noticias/2022/6/8163/8163_lg.jpg)](/images/noticias/2022/6/8163/8163_lg.jpg)

30.06.2022

*   L'estructura de més de 500 metres de superfície i 6,5 metres d'altura està formada per 36 pilars i 415 panells de malla. Cada peça està numerada i es custodia fins al muntatge.
*   Durant les pròximes setmanes, una brigada especialitzada, formada per sis operaris de l'empresa municipal Gestió i Serveis de Paterna, s'encarregarà d'alçar l'armadura de ferro.

L'Ajuntament de Paterna encara els preparatius per a les Festes Majors de la localitat amb el muntatge del cohetòdrom. L'estructura, de més de 500 metres de superfície, tornarà a presidir en les pròximes setmanes l'esplanada contigua al consistori per a albergar els diferents actes de foc que se celebraren durant les festes majors.

Així ho ha anunciat la regidora de Turisme, Cultura i Foc, Teresa Espinosa, qui ha destacat que _“el muntatge del cohetódromo indica l'arribada de les Festes Majors, molt esperades per després de dos anys sense celebrar-se a causa de la pandèmia”._

Des d'aquesta setmana i durant les pròximes, una brigada especialitzada, formada per sis operaris de l'empresa municipal Gestió i Serveis de Paterna, s'encarregarà d'alçar l'armadura de ferro de fins a 6,5 metres d'altura. L'estructura està formada per 36 pilars i 415 panells de malla de grans dimensions, que precisen de grues d'altura per a poder moure-les.

A més, la regidora també ha subratllat la importància de la seguretat durant el muntatge: _“cada peça de l'estructura està numerada i es custodien durant tot l'any en dependèncie municipals fins al moment del seu muntatge”._

En aqueix sentit, Espinosa ha recordat que _“per a garantir la seguretat de l'estructura, des de 2016 comptem amb una empresa que s'encarrega de realitzar la certificació del muntatge i el desmuntatge”._

El cohetòdrom acull la major part dels actes de foc de les Festes Majors i és també el lloc on els més joves s'inicien en les tirades Querubí, Infantil o Juvenil.